stanford-oval/wikipedia huggingface dataset:
Lilija Šobuhova
Ura

Šobuhova sijoittui 2001 Oostenden maastojuoksun MM-kisoissa lyhyellä matkalla kuudenneksikymmenenneksineljänneksi. Seuraavana vuonna hän juoksi Wienin sisäratojen EM-kisoissa 3 000 metrin juoksussa viidenneksi ajalla 9.02,48, Dublinin maastojuoksun MM-kisoissa lyhyellä matkalla kahdenneksikymmenenneksikolmanneksi ja Münchenin EM-kisoissa 5 000 metrin juoksussa seitsemänneksitoista ajalla 16.21,21. Vuonna 2004 hän oli Euroopan cupissa 5 000 metrillä toinen ajalla 14.52,19 ja Ateenan olympialaisissa samalla matkalla kolmastoista.
Šobuhova voitti vuonna 2005 Venäjän sisäratojen mestaruuden 3 000 metrillä. Hän sijoittui Madridin sisäratojen EM-kisoissa samalla matkalla viidenneksi ajalla 8.57,79 ja St. Etiennen maastojuoksun MM-kisoissa lyhyellä matkalla kolmanneksikymmenenneksitoiseksi. Myöhemmin samana vuonna hän voitti Euroopan cupin 5 000 metrillä ja sijoittui Helsingin MM-kisoissa samalla matkalla yhdeksänneksi ajalla 14.47,07. Kauden lopussa hän oli IAAF:n yleisurheilufinaalissa 3 000 metrillä kymmenes. Seuraavama vuonna hän voitti Venäjän sisäratojen mestaruuden 3 000 metrillä maailmanennätysajalla 8.27,86 ja saman matkan MM-hopeaa Moskovan sisäratojen MM-kisoissa ajalla 8.42,18.
Fukuokan maastojuoksun MM-kisoissa hän juoksi lyhyellä matkalla kolmanneksikymmenenneksikuudenneksi. Myöhemmin samana vuonna hän voitti Göteborgin EM-kisoissa EM-hopeaa 5 000 metrillä ja juoksi yleisurheilun maailmancupissa samalla matkalla toiseksi. Heinäkuussa 2008 Šobuhova juoksi Venäjän mestariksi uudella Euroopan ennätysajalla 14.23,75 Pekingin olympialaisissa 2008 hän sijoittui 5 000 metrillä kuudenneksi. Berliinin MM-kilpailuissa 2009 hän sijoittui 10 000 metrillä 19:nneksi ja Barcelonan EM-kilpailuissa 2010 hän keskeytti samalla matkalla.
Šobuhova keskittyi maratonjuoksuun vuodesta 2009 lähtien. Ensimmäisellä maratonillaan Lontoossa huhtikuussa 2009 hän sijoittui kolmanneksi ajalla 2.24.24. Lokakuussa 2009 hän voitti Chicagon maratonin. Vuonna 2010 hän voitti sekä Lontoon että Chicagon maratonit. Chicagossa hän juoksi Venäjän ennätyksen 2.20.25. Huhtikuussa 2011 hän sijoittui Lontoon maratonilla toiseksi Mary Keitanyn jälkeen. Hän paransi Venäjän ennätystään kymmenen sekuntia. Lokakuussa 2011 hän voitti Chicagon maratonin kolmannen kerran peräkkäin. Hänen aikansa 2.18.20 oli jälleen Venäjän ennätys ja naisista vain Paula Radcliffe oli juossut maratonin häntä nopeammin.
Šobuhova voitti World Marathon Majors -kilpailusarjan kausilla 2009–2010 ja 2010–2011, mutta menetti voittonsa myöhemmin dopingin käytön vuoksi.
Doping

Venäjän yleisurheiluliitto antoi vuonna 2014 Šobuhovalle kahden vuoden kilpailukiellon biologisen dopingpassin perusteella. Kilpailukielto määrättiin alkavaksi 24. tammikuuta 2013 ja samalla kaikki hänen tuloksensa hylättiin takautuvasti 9. lokakuuta 2009 lähtien. Kansainvälinen yleisurheiluliitto IAAF valitti tapauksesta urheilun kansainväliseen vetoomustuomioistuimeen ja lopulta valitus johti Maailman antidopingtoimisto WADAn, IAAF:n, Venäjän yleisurheiluliiton ja Šobuhovan väliseen sopimukseen, jossa hän sai kolmen vuoden ja kahden kuukauden pituisen kilpailukiellon. Myöhemmin WADA lyhensi kilpailukieltoa seitsemällä kuukaudella Šobuhovan avustettua Wadaa dopingrikkomusten selvittelyssä. Kilpailukielto päättyi 23. elokuuta 2015. Tuloshylkäysten takia Šobuhova menetti muun muassa World Marathon Majors -kilpailusarjan sekä Lontoon ja Chicagon maratonin voittonsa ja näihin liittyvät palkintorahat.
Joulukuussa 2014 saksalainen ARD-televisiokanava ja ranskalainen L’Équipe-lehti väittivät Šobuhovan maksaneen ennen Lontoon kesäolympialaisia vuonna 2012 miehensä kanssa Venäjän yleisurheiluliitolle 450 000 euroa dopingkärynsä salaamisesta. ARD:n mukaan Šobuhovan kilpailukiellon jälkeen vuonna 2014 Venäjän yleisurheiluliitto olisi palauttanut heille 300 000 euroa.
Henkilökohtaiset ennätykset

800 metrin juoksu: 2.03,18 (2006)
1 500 metrin juoksu: 4.03,78 (2004)
Mailin juoksu: 4.22,14 (2004)
2 000 metrin juoksu: 5.35,80 (2007)
3 000 metrin juoksu: 8.34,85 (2004)
5 000 metrin juoksu: 14.23,75 (2008)
10 000 metrin juoksu: 30.29,36 (2009)
Puolimaraton: 1.10.21 (2008)
Maraton: 2.24.24 (2009)
1 000 metrin juoksu: 2.39,81 (2006)
1 500 metrin juoksu: 4.11,26 (2005)
Mailin juoksu: 4.31,90 (2008)
2 000 metrin juoksu: 5.45,05 (2006)
3 000 metrin juoksu: 8.27,86 (2006)
5 000 metrin juoksu: 16.02,24 (2008)
Leptostraca

| Leptostraca |
| --- | --- |
 Nebalia bipes
Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Äyriäiset Crustacea
Luokka::  Kuoriäyriäiset Malacostraca
Alaluokka::  Phyllocarida  Packard, 1879
Lahko::  Leptostraca  Claus, 1880
Heimot
 Nebaliidae  Nebaliopsidae  Paranebaliidae 
Katso myös
   Leptostraca Wikispeciesissä   Leptostraca Commonsissa 
Infobox OKNimi-testi OK: 
Leptostraca on kuoriäyriäisten alaluokan Phyllocarida ainoa nykyisin elossa oleva lahko. Ne ovat pieniä merenpohjan äyriäisiä. Tieteellinen nimi Leptostraca tarkoittaa ohutkuorista.
Leptostraca-lahkon lajeja tavataan kaikista maapallon valtameristä. Ne ovat suodattajaeläimiä, jotka siivilöivät tarvitsemansa ravinnon merivedestä. Ne ovat varsin pieniä, yleensä 5–15 mm pitkiä, yhtä 40 mm:n mittaan kasvavaa lajia lukuun ottamatta. Niiden päässä on varrelliset verkkosilmät, kaksi paria tuntosarvia (yhdet yksi- ja toiset kaksihaaraiset) ja parilliset puremaleuat, mutta ei leukaraajoja. Niiden pään ja keskiruumiin peittää suurehko, sivuilta litistynyt ja periaattessa kaksiosainen selkäkilpi eli carapax. Takaruumiissa on kahdeksan jaoketta, joista kuuteen kiinnittyy uimaraajat. Pyrstö päättyy kaksihaaraiseen hankomaiseen furcaan.
Leptostraca-äyriäisiä tunnetaan alle 40 lajia. Suurin osa kuuluu Nebalia-sukuun, ja niistä tunnetuin on Pohjois-Atlantin Nebalia bipes.
Love Is a Many-Splendored Thing (kappale)

”Love Is a Many-Splendored Thing” (suom. Niin paljon kuuluu rakkauteen) on Sammy Fainin säveltämä ja Paul Francis Websterin sanoittama musiikkikappale vuoden 1955 elokuvasta Päivien kimallus. Se palkittiin parhaan laulun Oscarilla. Lauluyhtye The Four Acesin äänittämästä cover-versiosta tuli merkittävä hitti, joka pysyi Yhdysvaltain Top Ten -listalla yhteensä 20 viikkoa. Kappaleen ovat nauhoittaneet myös muun muassa Frank Sinatra, Kenny Rogers, Ringo Starr ja Nat King Cole.
Sauvo Puhtila sanoitti kappaleen suomeksi vuonna 1955. Suomenkielisillä sanoilla kappaleen ovat äänittäneet Harmony Sisters 1955, Juha Eirto 1956, Annikki Tähti 1956, Erkki Pohjanheimo 1965, Eino Grön 1966, Fredi 1972 ja lukuisat muut artistit.
Nasim Shahr

| Nasim Shahr (نسيم شهر, Nasim Shahr) |
| --- | --- |

 Nasim Shahr
 Koordinaatit: 35.564°N, 51.158°E 
Valtio:  Iran
Provinssi:  Teheran
Väkiluku (2011)  ():  157 474
Aikavyöhyke:  UTC+3:30
Infobox OKVirheellinen NIMI-arvo: 
Nasim Shahr tai Nasimshahr (pers. ‏نسيم شهر‎, Nasim Shahr; joskus Akbarābād) on kaupunki Iranin Teheranin provinssissa, noin 30 kilometriä pääkaupunki Teheranin hallinnollisesta keskustasta lounaaseen. Nasimshahrin väkiluku on kasvanut seuraavasti: 67 (1956), 91 (1966), 202 (1976), 13 750 (1986), 49 945 (1991), 85 124 (1996), 135 846 (2006) ja 157 474 (2011).
Nasiiri

Nasiiri (hepr. ‏נָזִיר‎, nazir) on Raamatun Vanhassa testamentissa käytetty nimitys askeettilupauksen tehneestä henkilöstä. Lupaus oli joko eliniäksi tai määräajaksi annettu. Nasiiri oli Jumalalle vihitty tai vihkiytynyt, ja hänen tuli pidättyä kaikesta saastuttavasta ja antaa hiustensa kasvaa. Simson oli nasiiri ja myös Johannes Kastaja ja apostoli Paavali olivat antaneet nasiirilupauksen.
Nasief Morris

Nasief Morris (s. 16. huhtikuuta 1981 Kapkaupunki) on eteläafrikkalainen jalkapalloilija.
Puolustajan paikalla pelaavan Morrisin ensimmäinen ammattilaisseura oli Santos Cape Town, johon hän liittyi vuonna 2000 ja pelasi siellä yhden vuoden. Hän ei kuitenkaan pelannut joukkueessa yhtään ottelua. Morris liittyi seuraavaksi kolmeksi vuodeksi Kreikkaan, FC Aris Salonikan joukkueeseen, jossa hän viimeisenä vuotenaan 2004 saavutti sekä Kreikan mestaruuden ja Kreikan cupin voiton. Kyseisenä vuonna hän debytoi myös Etelä-Afrikan maajoukkueessa ja uudessa seurassaan FC Panathinaikosissa.
Love Is Here to Stay

”Love Is Here to Stay” (vap. suom. Rakkaus on tullut jäädäkseen) on George Gershwinin säveltämä ja Ira Gershwinin sanoittama musiikkikappale vuoden 1938 elokuvasta Goldwyn Follies. Kappaleen esitti elokuvassa Kenny Baker ja sen on nauhoittanut suuri määrä artisteja sekä lauluna että instrumentaalina. Kappale saavutti suuren suosion varsinkin sen jälkeen, kun Gene Kelly lauloi sen vuoden 1952 elokuvassa Pariisin lumoissa. Olavi Virta on levyttänyt kappaleen vuonna 1954 Sauvo Puhtilan sanoituksena nimellä ”Taa vuosien”.
Ira Gershwin antoi kappaleen nimeksi aluksi ”It’s Here to Stay” (Se on tullut jäädäkseen) ja muuttaneensa sen sitten muotoon ”Our Love Is Here to Stay” (Rakkautemme on tullut jäädäkseen). Our-sana jätettiin kuitenkin pois lopullisesta versiosta. Gershwin kertoi elämäkerrassaan halunneensa vuosikausia muuttaa laulun nimen takaisin muotoon ”Our Love Is Here to Stay”, mutta kappaleen noustua suosioon nimen muuttaminen ei enää tuntunut hänestä sopivalta.
”Love Is Here to Stay” jäi George Gershwinin viimeiseksi sävellykseksi. Hän kuoli heinäkuussa 1937 pian kappaleen säveltämisen jälkeen.
Moonwalker

| Moonwalker |
| --- | --- |
 Elokuvan juliste.
Ohjaaja:  Michael Jackson Will Vinton Jim Blashfield Colin Chilvers Jerry Kramer
Käsikirjoittaja:  Michael Jackson David Newman
Tuottaja:  Michael Jackson Frank DiLeo Dennis E. Jones Jerry Kramer Will Vinton
Säveltäjä:  Michael Jackson Bruce Broughton
Kuvaaja:  Frederick Elmes
Leikkaaja:  Dale Beldin David E. Blewitt Mitchell Sinoway
Pääosat:  Michael Jackson Joe Pesci Sean Lennon Kellie Parker Brandon Quintin Adams
Valmistustiedot
Valmistusmaa:  Yhdysvallat
Tuotantoyhtiö:  Warner Bros. Pictures
Levittäjä:  Warner Bros. Netflix
Ensi-ilta:  29. lokakuuta 1988
Kesto:  93 min
Alkuperäiskieli:  englanti
Edeltäjä:  Captain EO
Seuraaja:  Michael Jackson's Ghosts
Aiheesta muualla
IMDb 
Elonet
AllMovie
Infobox OKNimi-testi OK: 
Moonwalker on Michael Jacksonin vuonna 1988 julkaisema elokuva, joka koostuu lyhyistä tarinoista, musiikkivideoista ja live-materiaaleista.
Julkaisu

Moonwalker piti alun perin julkaista yhdessä Bad-albumin kanssa vuonna 1987. Samaan aikaan kun elokuvaa oltiin julkaisemassa elokuvateattereissa, Jackson oli Bad World Tour -kiertueella, joka oli hänen ensimmäinen kiertue sooloartistina. Elokuva julkaistiin elokuvateattereissa Euroopassa ja Etelä-Amerikassa, mutta Warner Brothers peruutti julkaisun elokuvateattereissa Yhdysvalloissa. Moonwalker julkaistiin VHS-formaatissa Yhdysvalloissa ja Kanadassa 10. tammikuuta 1989, juuri kun Jackson lopetti Bad World Tour -kiertueensa. Moonwalkeria myytiin Yhdysvalloissa yli 800 000 kappaletta 17. huhtikuuta 1989 mennessä.
Juoni

Elokuva koostuu lyhyistä tarinoista, musiikkivideoista ja live-materiaaleista sen sijaan, että siinä olisi yksi jatkuva juoni.
Juoni > Man in the Mirror

Elokuva alkaa Jacksonin "Man in the Mirror" -kappaleen live-esityksestä, joka on kuvattu Bad World Tour -kiertueella. Esityksen aikana nähdään myös videopätkiä Afrikan lapsista sekä Mahatma Gandhista, Martin Luther King Jr.:sta, John Lennonista ja muista historiallisista henkilöistä.
Juoni > Takauma

Lyhyt biografinen video The Jackson 5 -yhtyeestä Bad World Tour -kiertueeseen asti.
"Music & Me"
"I Want You Back"
"ABC"
"The Love You Save"
"2-4-6-8"
"Who's Lovin' You"
"Ben"
"Dancing Machine"
"Blame It on the Boogie"
"Shake Your Body (Down to the Ground)"
"Rock with You"
"Don't Stop 'til You Get Enough"
"Can You Feel It"
"Human Nature"
"Beat It"
"Thriller"
"Billie Jean"
"State of Shock"
"We Are the World"
"The Way You Make Me Feel"
"Dirty Diana"
Juoni > Badder

"Badder", parodinen versio Jacksonin "Bad" -kappaleen musiikkivideosta, jossa alkuperäisen musiikkivideon henkilöt on korvattu lapsilla. Elokuvatähti Brandon Quintin Adams esittää nuorta Jacksonia. Muita ovat Jermaine La Jaune Jackson Jr, joka on Jacksonin veljenpoika sekä nuori Nikki Cox, joka myöhemmin näytteli sarjoissa Unhappily Ever After ja Las Vegas. Myös Maurissa Tancharoen ja Bilal Oliver esiintyvät videolla.
Juoni > Speed Demon

"Badder" muuttuu toiseksi lyhytelokuvaksi, jota kutsutaan "Speed Demoniksi", jonka on ohjannut Will Vinton. "Speed Demonissa" Jackson yrittää välttää häntä jahtaavia faneja. Jackson pukeutuu jänikseksi (nimeltään Spike), mutta joutuu lopulta faniensa jahtaamaksi. Jackson lähtee moottoripyörällä karkuun faneja, jotka jahtaavat häntä, samaan aikaan taustalla soidessa "Speed Demon" -kappale. Jahtauksen aikana Jackson muuntautuu Sylvester Stalloneksi, Tina Turneriksi ja Pee-Wee Hermaniksi. Lopulta Jackson saa karistettua fanit kannoiltaan ja pysähtyy riisumaan jänispuvun pois. Jacksonin riisuttua puvun, se herää henkiin ja haastaa Jacksonin tanssimaan.
Videon lopussa liikennepoliisi tulee huomauttamaan, että Jackson on "No Dancing Zone" -alueella, jossa ei saisi tanssia ja kun Jackson kääntyy osoittamaan Spikeä, jänis on kadonnut. Seuraavaksi poliisi kysyy sarkastisesti Jacksonin nimikirjoitusta lippuun. Ironisena tarkoituksena on, että Jackson pakoili faneja, jotka halusivat ainoastaan Jacksonin nimikirjoituksen. Juuri kun Jackson on lähdössä, Spiken pää ilmestyy kiviseen kallioon ja nyökkää Jacksonille, jonka jälkeen video loppuu tähän.
Juoni > Leave Me Alone

"Speed Demonin" jälkeen tulee "Leave Me Alone" -musiikkivideo, jossa keskitytään median kiinnostukseen Jacksonin henkilökohtaisesta elämästä, koska Jackson tunsi, että iltapäivälehdet, media, lehdistö ja paparazzit eivät jättäneet häntä rauhaan vaikka Jackson teki mitä tahansa. Video voitti vuonna 1989 Grammy-palkinnon efekteistään.
Juoni > Smooth Criminal

Elokuva alkaa, kun Michael Jackson on lähdössä Club 30:een, ja vielä kotiovella Jackson huomaa juuri ajoissa terroristit, jotka yrittävät ampua hänet, mutta Jackson ehtii karkuun. Häntä seuraavat talojen katoilta kolmikko Katie, Zeke ja Sean. Katie näki että Jacksonia yritettiin ampua, ja hän pelästyi. Sitten Katie muistelee Jacksonin kanssa Neverlandissa vietettyjä aikoja. He pelasivat jalkapalloa Neverlandissa, kunnes Jacksonin koira Skipper nappaa pallon ja vie sen metsään. Katie ja Michael lähtevät etsimään koiraa, mutta joutuvat luolaan, jossa on paljon hämähäkinseittejä. Luolassa on salaovi, josta on kulku terroristien salamajaan. He menevät terroristien majaan, ja kuuntelevat suunnittelua, kunnes Katie huomaa hämähäkin, joka on melkein kiivennyt hänen kädelleen, ja kirkaisee. Jackson ja Katie pakenevat luolasta. Nykyajassa Jacksonin paetessa terroristejä Katie eksyy pojista seuratessaan Michaelia. Takaa-ajon loppupuolella terroristit saavat ajettua Jacksonin nurkkaan, mutta Michael muuntautuu urheiluautoksi ja karkaa pois. Katie menee Club 30:een, jossa hän tapaa pojat. He menevät ulos, koska paikka näyttää autiolta. Ulkona toinen poika kuulee urheiluauton ja he menevät piiloon. Jackson muuntautuu takaisin ihmiseksi ja menee Club 30:een. Club 30:ssä Michael heittää kolikon. Kolikko lentää suoraan pelikoneeseen, ja sen jälkeen alkaa soimaan "Smooth Criminal". Terroristit löytävät Jacksonin, ja nappaavat hänet. Terroristit saavat myös Katien. Terroristien johtaja yrittää laittaa Katielle huumetta. Jackson estää häntä.
Juoni > Come Together

Elokuva päättyy Jacksonin esittämään cover-versioon The Beatlesin "Come Together" -kappaleesta, Seanin, Katien, Zeken ja Skipper-koiran katsellessa Jacksonia backstagella.
Juoni > Lopputekstit

Lopputekstien aikana Ladysmith Black Mambazo esittää kappaleen "The Moon is Walking" Club 30:ssä, jossa kuvattiin "Smooth Criminal". Seuraavaksi tulee neljän minuutin nopeutettu versio "Smooth Criminal" -musiikkivideosta.
Julkaisut

| Kansi | Versio | Bonusmateriaali |
| --- | --- | --- |
|  | Moonwalker (VHS) |  |
|  | Moonwalker (LD) |  |
|  | Moonwalker (VCD) |  |
|  | Moonwalker (DVD) |  Trailer |
|  | Moonwalker (Blu-ray) |  Trailer |
Aiheesta muualla

Search for 'Moonwalker' on Games-db.com.
Search for 'Moonwalker' on MobyGames videogame database.
Moonwalker information and screenshots
Michael Jackson lunar crater ("Moonwalker") (Arkistoitu – Internet Archive)
Nathan Smith

| Nathan Smith> Henkilötiedot |
| --- | --- |
Syntynyt: 25. joulukuuta 1985 (ikä 38) Calgary, Alberta, Kanada
Uran tiedot
Seura:  Foothills Nordic Ski Club
Laji:  ampumahiihto 
Maailmancup
Kaudet:  2007-2018
Voitot:  1
Palkintokorokkeella:  2
 Tietolaatikko päivitetty 18. joulukuuta 2018 
| Mitalit> Maa:   Kanada.Miesten ampumahiihto.MM-kilpailut  | Mitalit> Maa:   Kanada.Miesten ampumahiihto.MM-kilpailut  | Mitalit> Maa:   Kanada.Miesten ampumahiihto.MM-kilpailut  | Maa:   Kanada> Miesten ampumahiihto. |
| --- | --- | --- | --- |
|  Hopeaa | Kontiolahti 2015 | pikakilpailu |  |
|  Pronssia | Holmenkollen 2016 | viesti |  |
Nathan Smith (s. 25. joulukuuta 1985 Calgary, Alberta) on kanadalainen uransa lopettanut ampumahiihtäjä. Hän edusti Foothills Nordic Ski Clubia.
Smith lopetti uransa ampumahiihtäjänä joulukuussa 2018.
Arvokilpailut

Smith osallistui Sotšin talviolympialaisiin 2014 ollen parhaimmillaan viestissä seitsemäs ja takaa-ajossa 11:s.
Smith on kilpaillut neljissä MM-kilpailuissa, joissa hän on ollut parhaimmillaan viestissä kahdeksas ja henkilökohtaisilla matkoilla hopealla pikamatkalla Kontiolahden MM-kilpailuissa 2015. Holmenkollenin MM-kisoissa 2016 Smith hiihti toisen osuuden Kanadan pronssia voittaneessa joukkueessa. Smithillä on yksi nuorten MM-mitali viestistä vuodelta 2005 Kontiolahdelta.
Maailmancup

Smith debytoi ampumahiihdon maailmancupissa vuonna 2007 ollen Hochfilzenin pikakilpailun 99:s. Ensimmäistä kertaa Smith saavutti maailmancupin pisteitä vuonna 2013 Östersundissa ollen henkilökohtaisen matkan 16. Smith voitti ensimmäisen maailmancupin osakilpailunsa kaudella 2014–2015 Hanty-Mansijskin takaa-ajossa.
Lisa Hannigan

| Lisa Hannigan |
| --- | --- |

Henkilötiedot
Syntynyt: 12. helmikuuta 1981 (ikä 43)
Ammatti:  muusikko, lauluntekijä
Muusikko
Aktiivisena:  1994–
Tyylilajit:  folk, indie
Soittimet:  laulu kitara banjo piano urkuharmooni tamburiini
Yhtyeet:  Damien Ricen yhtye (2001-2007)
Levy-yhtiöt:  Barp/ATO Records
Aiheesta muualla
lisahannigan.ie
  [ Muokkaa Wikidatassa ] [ ohje ]  
Lisa Hannigan (s. 12. helmikuuta 1981 Kilcloon, Meath, Irlanti) on irlantilainen folk-muusikko ja lauluntekijä, joka tunnetaan parhaiten yhteistyöstään laulaja-lauluntekijä Damien Ricen kanssa. Hannigan lauloi Ricen albumeilla O ja 9 ja oli mukana tämän livekokoonpanossa. Hannigan kuitenkin jätti Ricen yhtyeen vuonna 2007 ja alkoi luoda uraa sooloartistina. Hän julkaisi ensimmäisen sooloalbuminsa Sea Sew vuonna 2008. Hannigan on myös tehnyt yhteistyötä useiden muiden muusikoiden, muun muassa Herbie Hancockin ja Gary Lightbodyn kanssa. Hanniganin ja Lightbodyn duetto Some Surpise oli mukana Greyn anatomia -televisiosarjassa.
Diskografia > Sooloura > Albumit

Sea Sew (2008)
Passenger (2011)
At Swim (2016)
Diskografia > Sooloura > EP:t

Live at Fingerprints (2009)
Diskografia > Sooloura > Singlet

Lille (2008)
Diskografia > Yhteistyö Damien Ricen kanssa > Albumit

O (2002)
9 (2006)
Diskografia > Yhteistyö Damien Ricen kanssa > Livealbumit

Live at Fingerprints Warts & All (2007)
Live from the Union Chapel (2007)
Live in Dublin (2019)
Diskografia > Yhteistyö Damien Ricen kanssa > EP:t

B-Sides (2004)
Diskografia > Yhteistyö Damien Ricen kanssa > Singlet

The Blower's Daughter (2001)
Volcano (2002)
The Blower's Daughter (uudelleenjulkaisu) (2004)
Volcano (uudelleenjulkaisu) (2004)
Unplayed Piano (2005)
9 Crimes (2006)
Aiheesta muualla

Wikimedia Commonsissa on kuvia tai muita tiedostoja aiheesta .
Lisa Hanniganin virallinen sivu
Lisa Hannigan Myspacessa (englanniksi)
MusicBrainz - Lisa Hannigan
Lepuski

| Lepuski |
| --- | --- |

Lehtityyppi:  kaupunkilehti
Julkaisija:  Leppävaara-seura
ISSN:  ISSN 1236-7001
Perustettu:  1993
Päätoimittaja:  Arja Salmi
Kotikunta:  Leppävaara, Espoo
Kotimaa:  tabloidi
Ilmestymistiheys:  3–4
Lepuski on ilmaislehti ja asukaslehti, jonka jakelualue kattaa Suur-Leppävaaran. Lehteä julkaisee Leppävaara-seura. Lehden päätoimittaja on Arja Salmi, ja vastaava päätoimittaja Pirjo Toivonen. Lehti ilmestyy myös digitaalisena, ja sen saa tilaamalla maksutta.
Lehti on alkanut ilmestyä 1993, ja sen kustantaja on vaihdellut. Se ilmestyy kolme–neljä kertaa vuodessa.
Aiheesta muualla

Vanhat numerot verkossa
Muuratsalo (Jyväskylä)

| Muuratsalo |
| --- | --- |
 Näkymä Vuorenlahdenkadun rannalta Satasarviselle päin
Kaupunki:  Jyväskylä
Suuralue:  Säynätsalo
Kaupunginosa nro:  33
Osa-alueet:  Haikka, Kortepelto
Postinumero(t):  40900
Muuratsalo on Jyväskylän 33. kaupunginosa entisen Säynätsalon kunnan alueella. Se kattaa Päijänteen Muuratsalon saaren Jyväskylään kuuluvan osan kokonaan; saaren eteläosa kuuluu Muuramen kuntaan. Lemmensilta yhdistää Muuratsalon Lehtisaareen.
Suurin osa kaupunginosan asutuksesta on saaren pohjoisosassa, mutta myös itärannalla Kortepellon eteläpuolella on kaavoittamatonta asutusta. Saaren keskiosassa ei ole asutusta. Kahdella kaupunginosan asuinalueella on oma nimensä: Satasarvisen koillispuolella sijaitsevan niemen asuinaluetta kutsutaan Haikaksi ja kaakkoispuolella Hauhonselän rannalla olevaa asuinaluetta Kortepelloksi.
Kaupunginosassa toimii Muuratsalon päiväkotikoulu.
Nadozerje (järvi Outovan piirissä)

| Nadozerje Надозерье |
| --- | --- |
Maanosa:  Eurooppa
Valtiot:  Venäjä
Alue:  Pihkovan alue
Piiri:  Outovan piiri
Koordinaatit:  58°28′21″N, 28°19′34″E
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Želtšan valuma-alue
Laskujoki:  Volosjanka Želtšaan
Mittaustietoja
Pinnankorkeus:  40 m  mpy. 
Pituus:  1,2 km 
Leveys:  1,1 km 
Pinta-ala:  68 ha 
Tilavuus:  0,0012 km³ 
Keskisyvyys:  1,7 m 
Suurin syvyys:  2,8 m 
Valuma-alue:  2,7 km² 
Saaria:  ei saaria 
 fiNadozerje 
Nadozerje tai myös Nadozerskoje (ven. Надозерье, Надозерское) on järvi Luoteis-Venäjällä Pihkovan alueen Outovan piirissä.
Maantietoa

Järvi on 1,2 kilometriä pitkä, 1,1 kilometriä leveä ja sen pinta-ala on 68 hehtaaria. Järvellä on kaksi pohjoiseen työntyvää alle 500 metriä pitkää lahtea, joiden väliin jää kulmikas 400 metriä leveä niemi. Järven lounaispää on kahden pienen niemen osittain suojaama lahti, jonka suu on matalikkoa. Järvellä ei ole saaria. Sen keskisyvyys on 1,7 metriä ja syvimmillään se on 2,8 metriä. Etelärannat ovat metsämaata ja sen pohjoisrannat suomaata. Sen itäpuolella on vanhaa peltomaata, joka on alkanut pusikoitumaan. Alueella elää Nadozerjen kylän asukkaita.
Luontoarvoja

Järvessä elää ainakin hauki, särki, ahven, kiiski, sorva, ruutana, suutari, mutakala ja rantanuoliainen. Järvessä on mutapohja ja sen rannat ovat alavia ja paikoin lievästi rinteisiä. Soiden puolella rannat kasvavat hetteikköä ja metsämaan rannat ovat hiekkarantoja, jonka pohjan peittää muta ja metsästä veteen kaatuneet kuolleet puut. Itäranta on asutuksen siistiksi raivaamaa rannikkoa. Järvessä esiintyy kalakuolemia.
Vesistösuhteita

Nadozerje sijaitsee Želtšan valuma-alueella ja sen laskujoki Volosjanka on Želtšan sivujoki. Želtša  laskee Peipsijärveen, jonka alue muodostaa Narvanjoen vesistöalueen keskiosan. Peipsijärven laskujoki Narvanjoki jatkaa pohjoiseen päin ja laskee lopuksi Suomenlahteen.
Järven valuma-alueen koko on lähteestä riippuen 4,6  tai 2,7 neliökilometriä . Siihen laskee pohjoisen Nekrytuje Dubjagin (ven. Некрытые Дубяги) kylän pelojen lyhyt kuivatusoja. Läntisen lahden pohjoispäähän laskee vielä lyhyt laskuoja pienestä Užovon (ven. Ужово) lammesta. Järven nykyinen Volosjankan (ven. Волосянка) laskuoja on kuin viivoittimella suoraksi piirretty. Se alkaa 2,2 kilometriä pitkällä länteen johtavalla suoralla uomalla, joka kääntyy 400 metriä lounaaseen. Sitten se jatkaa kilometrin verran luontaisena uomana ja sitten taas 1,1 kilometriä viivoittimen suorana. Täällä se yhtyy Želtšaan noin 0,5 kilometriä Nižnjaja Belkan yhtymiskohdan alapuolella. Järvi sijaitsee aivan Pljussan valuma-alueen vedenjakajalla.